b'\n_START_ARTICLE_\nA.J. McLean\n_START_SECTION_\nTidlige liv\n_START_PARAGRAPH_\nMcLean blev f\xc3\xb8dt i West Palm Beach, Florida af Bob og Denise (f\xc3\xb8dt Fernandez) McLean. Han er af latino og tysk afstamning p\xc3\xa5 sin mors side og skotsk, irsk og engelsk p\xc3\xa5 hans fars side. Hans for\xc3\xa6ldre blev skilt, da AJ var fire \xc3\xa5r gammel.  I januar 1986 da han var 8 \xc3\xa5r gammel, spillede han med i sin f\xc3\xb8rste rolle som Lille Mike i filmen Truth or Dare . _NEWLINE_I 1990 flyttede han til Orlando, Florida med sin mor og bedstefor\xc3\xa6ldre for at koncentrere sig om sin skuespiller - og sangkarriere. Han forlod high school for at forf\xc3\xb8lge sin showbusiness-karriere.\n_START_SECTION_\nMisbrug og familie\n_START_PARAGRAPH_\nMcLean havde et stof-og alkoholmisbrug, som han gik til afv\xc3\xa6nning for i 2001 (og igen i 2002) efter \xc3\xb8nske fra bandmedlem Kevin Richardson. Under et interview med den new zealandske radiostation ZM, beskrev McLean hans afh\xc3\xa6ngighed som det sv\xc3\xa6reste, han nogensinde har skullet g\xc3\xa5 igennem, idet det er noget, han k\xc3\xa6mper med hver dag.  Han tjekkede ind p\xc3\xa5 en afv\xc3\xa6nningsklinik for 3. gang den 10. januar 2011 p\xc3\xa5 grund af "personlige \xc3\xa5rsager", som sandsynligvis er relateret til hans alkoholmisbrug.  Som forberedelse til NKOTB og Backstreet Boys tour, har McLean sagt; "Jeg vil v\xc3\xa6re sund og performe og synge for folk som (jeg) allerbedst kan. " Hans tid i rehab p\xc3\xa5virkede ikke tour\'en. _NEWLINE_AJ giftede sig med Rochelle Deanna Karidis, som han kreditter for at hj\xc3\xa6lpe ham med at overvinde sin afh\xc3\xa6ngighed, den 17. december 2011 i Beverly Hills, Californien.  Resten af Backstreet Boys, Nick Carter , Howie Dorough , Brian Littrell , og Kevin Richardson var til stede. _NEWLINE_Den 29. april 2012 annoncerede AJ og Rochelle, at de venter en baby , en pige, der skal hedde Ava Jaymes McLean.'